บ่อยครั้งเมื่อถึงคราวต้องอกหักผิดหวัง นอนไม่หลับ คิดแต่สิ่งที่เขาทำ จะแก้อย่างไร
สวัสดีครับ ขอเป็นกำลังใจให้เข้มแข็งต่อไปนะครับ การทำใจให้ลืมและก้าวผ่านบาดแผลเจ็บปวดจากการอกหักนั้นอาจต้องใช้เวลา แต่ก็ไม่ใช่เรื่องยากอย่างที่คิด เพียงต้องมุ่งมั่นและพยายามดึงตัวเองออกมาจากความทุกข์ อย่าจมปลักกับอดีต และขอให้ลุกขึ้นมาและก้าวต่อไปนอกจากนี้ ควรปล่อยวาง แล้วกลับมารักตัวเองอีกครั้ง เพราะตัวเราเป็นที่พึ่งของตนเอง ไม่ว่าสถานการณ์ใดครับที่สำคัญ ควรดูแลสุขภาพกายให้ดี เพื่อช่วยเสริมสร้างสุขภาพจิตให้เข้มแข็งควรหันมาออกกำลังกายด้วยวิธีต่าง ๆ เช่นวิ่งว่ายน้ำ เดิน ปั่นจักรยาน เป็นต้น เพราะจะช่วยเพิ่มระดับสารเซโรโทนินและสารนอร์อิพิเนฟรินที่ช่วยกระตุ้นการทำงานของสมองและปรับอารมณ์ให้ดีขึ้นได้ รวมทั้งควรหลีกเลี่ยงการกินของหวานและอาหารไขมันสูงทั้งหลายเพื่อให้ช่วยเยียวยาความเจ็บปวดทางใจ เพราะนอกจากจะไม่ได้ผลแล้ว อาจส่งผลเสียต่อสุขภาพโดยรวมด้วย ซึ่งควรเลือกกินอาหารที่มีประโยชน์ครบถ้วนและมีรสชาติดี เพื่อช่วยให้รู้สึกดีขึ้นแทนและควรออกไปสร้างสังคมใหม่ ๆ และใช้ชีวิตอย่างมีความหวังเพราะการรักษาจิตใจตัวเองอย่างถูกวิธีย่อมส่งผลดีมากกว่าการตั้งแง่และปิดตัวเองจากความสุขที่จะเข้ามาในอนาคตครับ